**ИНСТРУКЦИЯ**

**по чл.184, ал.1 от**

**Правилата за търговия с електрическа енергия**

**2019 г.**

**София**

Съдържание:

[МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА КООРДИНАТОР 4](#_Toc17881079)

[Първоначална регистрация на пазара на балансираща енергия на координатор на стандартна и комбинирана балансираща група 4](#_Toc17881080)

[Актуализация на размера на гаранционното обезпечение на координатор на стандартна и комбинирана балансираща група 5](#_Toc17881081)

[Условия за използване на гаранционните обезпечения 6](#_Toc17881082)

[МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА КООРДИНАТОР 7](#_Toc17881083)

[Първоначална регистрация на пазара на балансираща енергия на координатор на специална балансираща група 7](#_Toc17881084)

[Актуализация на размера на гаранционното обезпечение на специална балансираща група 7](#_Toc17881085)

[Условия за използване на гаранционните обезпечения 9](#_Toc17881086)

[МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА ТЪРГОВЕЦ 10](#_Toc17881087)

[Първоначална регистрация на пазара на балансираща енергия на търговец на електрическа енергия 10](#_Toc17881088)

[Актуализация на размера на гаранционното обезпечение на търговец на електрическа енергия 10](#_Toc17881089)

[МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА ПОТРЕБИТЕЛ 12](#_Toc17881090)

[Първоначална регистрация на пазара на балансираща енергия на потребител на електрическа енергия 12](#_Toc17881091)

[Актуализация на размера на гаранционното обезпечение на потребител на електрическа енергия 12](#_Toc17881092)

[МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА ПРОИЗВОДИТЕЛ 14](#_Toc17881093)

[Първоначална регистрация на пазара на балансираща енергия на производител на електрическа енергия 14](#_Toc17881094)

[Актуализация на размера на гаранционното обезпечение на производител на електрическа енергия 14](#_Toc17881095)

[МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА ПОТРЕБИТЕЛ ПРИ ПРОВЕЖДАНЕ НА 72 ЧАСОВИ ПРОБИ ПРИ ЕКСПЛОТАЦИОННИ УСЛОВИЯ 16](#_Toc17881096)

[Първоначална регистрация на пазара на балансираща енергия на потребител на електрическа енергия за периода на провеждане на 72 часови проби при експлоатационни условия 16](#_Toc17881097)

[Актуализация на размера на гаранционното обезпечение на потребител на електрическа енергия за периода на провеждане на 72 часови проби при експлоатационни условия 16](#_Toc17881098)

## МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА КООРДИНАТОР

## Първоначална регистрация на пазара на балансираща енергия на координатор на стандартна и комбинирана балансираща група

При първоначална регистрация на пазара на балансираща енергия на координатор на стандартна балансираща група и на координатор на комбинирана балансираща група по чл.59 от ПТЕЕ, с новоиздадена лицензия от КЕВР или в случаите, когато под-координатор става главен координатор с преки финансови задължения към ЕСО, операторът определя размера на гаранционното обезпечение (**ДН**) по формулата:



където:

* **ДНk** е първоначалната стойност на гаранционното обезпечение на координатор на балансираща група **k**, **лв**.;
* **КН** – коефициент на обезпечаване при първоначална регистрация на координатор на балансираща група **k**;
* **ЕРk** – базово количество електрическа енергия за определяне на първоначалното гаранционно обезпечение на координатор на балансираща група **k**, **MWh**;
* **ЦР** – средно-аритметична цена за енергиен недостиг от предходен календарен месец, **лв./MWh**.
* Стойността на коефициента на обезпечаване (**КН**) е - **0,06**.

Базовото количество електрическа енергия (**ЕР**) се определя по формулата:

където:

* **КЕИ** е най-голямото месечно количество потребено от обектите на потребители в балансиращата група, за последните **6** календарни месеца, предхождащи регистрацията, в балансираща група с координатор на балансираща група **k, MWh**;

и

* **КЕИ** – най-голямото месечно количество произведено от обектите на производители в балансиращата група за последните **6** календарни месеца, предхождащи регистрацията, в балансираща група с координатор на балансираща група **k**, **MWh**.

В балансиращи групи, в които има обекти на производители и потребители, се отчита, както потреблението, така и производството по горепосочените изисквания.

Координатор на балансираща група, който е прехвърлил отговорността за балансиране на друг координатор, предоставя в полза на ЕСО обезпечение в размер на **20 000 лв**.

Минималната сума на гаранционното обезпечение за координатор на стандартна и комбинирана балансираща група **k** е **100 000 лв**.

## Актуализация на размера на гаранционното обезпечение на координатор на стандартна и комбинирана балансираща група

Операторът извършва актуализация на размера на гаранционното обезпечение на координатор на стандартна и комбинирана балансираща група най-малко един път годишно.

Операторът има право да извърши актуализация на размера на гаранционното обезпечение и по-често, в случаите, когато:

* има промяна в цената **ЦР**;
* операторът е регистрирал нови обекти или е заличил обекти в балансиращата група на координатор на балансираща група **k**;
* размерът на гаранционното обезпечение, предоставено в полза на оператора, се променя с повече от **5%**, на база данни от предходни месеци;
* прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение на съответния координатор;
* други, обосновани от независимия преносен оператор случаи.

Размерът на актуализираното гаранционно обезпечение (**ДА**) се определя по формулата:



където:

* **ДАk** е актуализираната стойност на гаранционното обезпечение на координатор на балансираща група **k, лв**.;
* **ННk** – най-голямата положителна разлика между общата сума на задълженията и общата сума на вземанията на координатор на балансираща група **k** за последните **6** календарни месеца, предхождащи актуализацията, **лв**.;
* **КА** – коефициент на обезпечаване при актуализиране на гаранционното обезпечение;
* **ЕДk** – базовото количество електрическа енергия за определяне на актуализираното гаранционно обезпечение на координатор на балансираща група **k, MWh**;
* **ЦР** – средно-аритметична цена за недостиг за последните **6** календарни месеца, предхождащи актуализацията, **лв./MWh**;
* Стойността на коефициента на обезпечаване (**КА**) е - **0,06**.

Базовото количество електрическа енергия (**ЕД**) се определя по формулата:

където:

* **КЕИ** е най-голямото месечно количество, потребено от обектите на потребители в балансиращата група за последните **6** календарни месеца, предхождащи актуализацията, за координатор на балансираща група **k, MWh**;

и

* **КЕИ** – най-голямото месечно количество, произведено от обектите на производители в балансиращата група за последните **6** календарни месеца, предхождащи актуализацията, за координатор на балансираща група **k, MWh**.

В балансиращи групи, в които има обекти на производители и потребители, се отчита както потреблението, така и производството по горепосочените изисквания.

Минималната сума на гаранционното обезпечение за координатор на стандартна и комбинирана балансираща група **k** след актуализация е **100 000 лв**.

Операторът ще изисква актуализация на сумата по гаранционното обезпечение, в случай че след извършване на актуализацията разликата между предоставеното гаранционно обезпечение и актуализираната сума надхвърля **5 %** от предоставеното гаранционно обезпечение.

Координаторът на балансираща група е задължен да предостави нова банкова гаранция най-късно в срок **15** работни дни преди изтичане на валидността на съществуващата гаранция.

В случай че прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение на съответния координатор, операторът има право да изпрати предизвестие за отстраняване от пазара. Операторът определя размера на допълнителното обезпечение (**ДAd**), което посочва в предизвестието, при отчитане на следните фактори:

* реализиран небаланс за текущия месец, до определен контролен ден, определен на база регистрирани графици, данни от средствата за търговско измерване на обекти, присъединени към преносната електрическа мрежа и потребление на обектите, присъединени към разпределителната мрежа на база отчет от предходен месец;
* прогнозен небаланс за периода от определен контролен ден в рамките на календарния месец до деня на отстраняване, съгласно предизвестието;
* средна цена за енергиен недостиг от последните **6** календарни месеца.

Операторът изпраща предизвестие за отстраняване на координатор на стандартна и комбинирана балансираща група, в което е посочен размера на допълнителното обезпечение (**ДAd**) и срок за предоставянето му до **12:00 ч.** на първия следващ работен ден.

## Условия за използване на гаранционните обезпечения

В случай че координатор на балансираща група не изплати в срок задължение, фактурирано по чл.178, ал.1 от ПТЕЕ, операторът изпраща искане за инкасиране на дължимата сума от банковата гаранция или усвоява дължимата сума от предоставен депозит в срок не по-кратък от **2** работни дни след датата на падежа по фактурата.

Координаторите на балансиращи групи са длъжни да възстановят средствата по гаранционните обезпечения в рамките на два работни дни, считано от уведомяване от страна на оператора за изпратено искане за инкасиране на гаранцията.

# МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА КООРДИНАТОР

## Първоначална регистрация на пазара на балансираща енергия на координатор на специална балансираща група

При първоначална регистрация на пазара на балансираща енергия на координатор на специална балансираща група, операторът определя размера на гаранционното обезпечение (**ДН**) по формулата:



където:

* **ДНk** е първоначалната стойност на гаранционното обезпечение на координатор на балансираща група **k, лв**.;
* **КН** – коефициент на обезпечаване при първоначална регистрация на координатор на балансираща група **k**;
* **ЕРk** – базово количество електрическа енергия за определяне на първоначалното гаранционно обезпечение на координатор на балансираща група **k, MWh**;
* **ЦР** – средно-аритметична цена за енергиен недостиг от предходен календарен месец, **лв./MWh**;
* Стойността на коефициента на обезпечаване (**КН**) е - **0,06**.

Базовото количество електрическа енергия (**ЕР**) се определя по формулата:



където:

* **КЕИ** е средното месечно количество потребена електроенергия от обектите на потребители за последните **6** календарни месеца, предхождащи регистрацията, в балансираща група с координатор на балансираща група **k** – обществен доставчик или краен снабдител или доставчик от последна инстанция, **MWh**;

и

* **КЕИ** е средното месечно количество произведена електрическа енергия от обектите на производители за последните **6** календарни месеца, предхождащи регистрацията, в балансираща група с координатор на балансираща група **k** – обществен доставчик или краен снабдител, **MWh**;
* **k** - коефициент, отчитащ взаимното компенсиране на небалансите между обектите в балансираща група, който е равен на 0,2 (**k = 0,2**).

Минималната сума на гаранционното обезпечение за координатор на специална балансираща група е **100 000 лв**.

## Актуализация на размера на гаранционното обезпечение на специална балансираща група

Операторът извършва актуализация на размера на гаранционното обезпечение на специална балансираща група най-малко един път годишно.

Операторът има право да извърши актуализация на размера на гаранционното обезпечение и по-често, в случаите когато:

* има промяна в цената **ЦР**;
* операторът е регистрирал нови обекти или е заличил обекти в балансиращата група на координатор на балансираща група **k**;
* прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение на съответния координатор;
* размерът на гаранционното обезпечение, предоставено в полза на оператора, се променя с повече от **5 %**, на база данни от предходни месеци;
* други, обосновани от независимия преносен оператор случаи.

Размерът на актуализираното гаранционно обезпечение (**ДА**) се определя по формулата:



където:

* **ДАk** е актуализираната стойност на гаранционното обезпечение на координатор на балансираща група **k**, **лв**;
* **ЦР** – средно-аритметична цена за недостиг за последните **6** календарни месеца, предхождащи актуализацията, **лв./MWh**;
* **ННk** – най-голямата положителна разлика между общата сума на задълженията и общата сума на вземанията на координатор на балансираща група **k** за последните **6** календарни месеца, предхождащи актуализацията, **лв**.;
* **КА** – коефициент на обезпечаване при актуализиране на гаранционното обезпечение;
* **ЕДk** – базовото количество електрическа енергия за определяне на актуализираното гаранционно обезпечение на координатор на балансираща група **k**, **MWh**;
* Стойността на коефициента на обезпечаване (**КА**) е - **0,06**.

Базовото количество електрическа енергия (**ЕД**) се определя по формулата:

където:

* **КЕИ** е средното месечно количество потребена електроенергия от обектите на потребители за последните **6** календарни месеца, в балансираща група с координатор на балансираща група **k** – обществен доставчик или краен снабдител или доставчик от последна инстанция, **MWh**;

или

* **КЕИ** е средното месечно количество произведена електрическа енергия от обектите на производители за последните **6** календарни месеца, в балансираща група с координатор на балансираща група **k** – обществен доставчик или краен снабдител, **MWh**;
* **k** – коефициент, отчитащ взаимното компенсиране на небалансите между обектите в балансираща група, който е равен на 0,2 (**k = 0,2**).

Минималната сума на гаранционното обезпечение за координатор на специална балансираща група k след актуализация е **100 000 лв**.

Операторът ще изисква актуализация на сумата по гаранционното обезпечение, в случай че след извършване на актуализацията разликата между предоставеното гаранционно обезпечение и актуализираната сума надхвърля **5 %** от предоставеното гаранционно обезпечение.

Координаторът на балансираща група е задължен да предостави нова банкова гаранция в срок **15** работни дни преди изтичане на валидността на съществуващата гаранция.

## Условия за използване на гаранционните обезпечения

В случай че координатор на балансираща група не изплати в срок задължение, фактурирано по чл.178, ал.1 от ПТЕЕ, операторът изпраща искане за инкасиране на дължимата сума от банковата гаранция или усвоява дължимата сума от предоставен депозит в срок не по-кратък от **2** работни дни след датата на падежа по фактурата.

Координаторите на балансиращи групи са длъжни да възстановят средствата по гаранционните обезпечения в рамките на два работни дни, считано от уведомяване от страна на оператора за изпратено искане за инкасиране на гаранцията.

# МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА ТЪРГОВЕЦ

## Първоначална регистрация на пазара на балансираща енергия на търговец на електрическа енергия

При първоначална регистрация на пазара на балансираща енергия на търговец по чл.59 от ПТЕЕ, с новоиздадена лицензия от КЕВР с преки финансови задължения към ЕСО, операторът определя размера на гаранционното обезпечение (**ДН**) по формулата:



където:

* **ДНk** – е първоначалният размер на гаранционното обезпечение на участник **k, лв**.;
* **КН** – коефициентът на обезпечаване при първоначалното гаранционно обезпечение за групата търговски участници;
* **ЕРk** – базовото количество електрическа енергия за определяне на първоначалния размер на гаранционното обезпечение на участник **k, MWh**;
* **ЦР** – средно-аритметична цена за енергиен недостиг от предходен календарен месец, **лв./MWh**;
* Стойността на коефициента на обезпечаване (**КН**) е: **1**;
* Базовото количество електрическа енергия (**ЕР**) за отделните групи търговски участници е: **250 MWh**.

## Актуализация на размера на гаранционното обезпечение на търговец на електрическа енергия

Операторът извършва актуализация на размера на гаранционното обезпечение на търговец на електрическа енергия най-малко един път годишно.

Операторът има право да извърши актуализация на размера на гаранционното обезпечение и по-често, в случаите когато:

* има промяна в цената **ЦР**;
* прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение;
* размерът на гаранционното обезпечение, предоставено в полза на оператора, се променя с повече от **5 %**, на база данни от предходни месеци;
* други, обосновани от независимия преносен оператор случаи.

Размерът на актуализираното гаранционно обезпечение (**ДА**) се определя по формулата:



където

* **ДАk** – е актуализираният размер на гаранционното обезпечение на участник **k, лв.**;
* **ННk** – най-голямата положителна разлика между общата сума на задълженията и общата сума на вземанията за съответния период от обобщените извлечения за сетълмент на участник **k** през последните **6** календарни месеца, **лв.**;
* **КА** – коефициентът на обезпечаване при актуализиране на размера на гаранционното обезпечение на групата търговски участници;
* **ЕДk** – базовото количество електрическа енергия за определяне на актуализирания размер на гаранционното обезпечение на участник **k, MWh**;
* **ЦР** – средно-аритметична цена за недостиг за последните **6** календарни месеца, предхождащи актуализацията, **лв./MWh**;
* Стойността на коефициента на обезпечаване (**КА**) е: **1**;
* Базовото количество електрическа енергия (**ЕД**) за отделните групи търговски участници е: **250 MWh**.

В случай че прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение на съответния търговец, операторът има право да изпрати предизвестие за отстраняване от пазара. Операторът определя размера на допълнителното обезпечение (**ДАd**), което посочва в предизвестието, при отчитане на следните фактори:

* реализиран небаланс за текущия месец до определен контролен ден, определен на база регистрирани графици за продажба и покупка;
* прогнозен небаланс за периода от определен контролен ден в рамките на календарния месец до деня на отстраняване, съгласно предизвестието;
* средна цена за енергиен недостиг от последните **6** календарни месеца.

Операторът изпраща предизвестие за отстраняване на търговец на електрическа енергия, в което е посочен размерът на допълнителното обезпечение (**ДAd**) и срок за предоставяне до **12:00 ч**. на първия следващ работен ден.

# МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА ПОТРЕБИТЕЛ

## Първоначална регистрация на пазара на балансираща енергия на потребител на електрическа енергия



където

* **ДНk** – е първоначалният размер на гаранционното обезпечение на участник **k, лв.**;
* **КН** – коефициентът на обезпечаване при първоначалното гаранционно обезпечение за групата търговски участници;
* **ЕРk** – базовото количество електрическа енергия за определяне на първоначалния размер на гаранционното обезпечение на участник **k, MWh**;
* **ЦР** – средно-аритметична цена за енергиен недостиг от предходен календарен месец, **лв./MWh**;
* Стойностите на коефициента на обезпечаване (**КН**) са: **0,06**.

Базовото количество електрическа енергия (**ЕР**) е най-голямото месечно количество потребена електрическа енергия за последните **6** календарни месеца, предхождащи сключването на договора за балансиране.

Минималната сума на гаранционното обезпечение на потребител **k** е 2**0 000 лв**.

## Актуализация на размера на гаранционното обезпечение на потребител на електрическа енергия

Операторът извършва актуализация на размера на гаранционното обезпечение на потребител на електрическа енергия най-малко един път годишно.

Операторът има право да извърши актуализация на размера на гаранционното обезпечение и по-често, в случаите когато:

* има промяна в цената **ЦР**;
* прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение;
* размерът на гаранционното обезпечение, предоставено в полза на оператора, се променя с повече от **5 %**, на база данни от предходни месеци;
* други, обосновани от независимия преносен оператор случаи.

Размерът на актуализираното гаранционно обезпечение (**ДА**) се определя по формулата:



където

* **ДАk** – е актуализираният размер на гаранционното обезпечение на участник **k, лв**.;
* **ННk** – най-голямата положителна разлика между общата сума на задълженията и общата сума на вземанията за съответния период от обобщените извлечения за сетълмент на участник **k** през последните **6** календарни месеца, **лв.**;
* **КА** – коефициентът на обезпечаване при актуализиране на размера на гаранционното обезпечение;
* **ЕДk** – базовото количество електрическа енергия за определяне на актуализирания размер на гаранционното обезпечение на участник **k, MWh**;
* **ЦР** – средно-аритметична цена за недостиг за последните **6** календарни месеца, предхождащи актуализацията, **лв./MWh**;
* Стойностите на коефициента на обезпечаване (**КА**) е **0,06**;
* Базовото количество електрическа енергия (**ЕД**) е най-голямото месечно количество потребена електрическа енергия за последните **6** календарни месеца, предхождащи актуализацията.

В случай че прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение на съответния потребител, операторът има право да изпрати предизвестие за отстраняване от пазара. Операторът определя размера на допълнителното обезпечение (**ДAd**), което посочва в предизвестието, при отчитане на следните фактори:

* реализиран небаланс за текущия месец, до определен контролен ден, определен на база регистрирани графици и данни от средствата за търговско измерване на обект, присъединен към преносната електрическа мрежа;
* прогнозен небаланс за периода от определен контролен ден в рамките на календарния месец до деня на отстраняване, съгласно предизвестието;
* средна цена за енергиен недостиг от последните **6** календарни месеца.

Операторът изпраща предизвестие за отстраняване, в което е посочен размерът на допълнителното обезпечение (**ДAd**) и срок за предоставяне до **12:00 ч.** на първия следващ работен ден.

Минималната сума на гаранционното обезпечение на потребител **k** след актуализация е 2**0 000 лв**.

# МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА ПРОИЗВОДИТЕЛ

## Първоначална регистрация на пазара на балансираща енергия на производител на електрическа енергия



където:

* **ДНk** – е първоначалният размер на гаранционното обезпечение на участник **k, лв**.;
* **КН** – коефициентът на обезпечаване при първоначалното гаранционно обезпечение за групата търговски участници;
* **ЕРk** – базовото количество електрическа енергия за определяне на първоначалния размер на гаранционното обезпечение на участник **k, MWh**;
* **ЦР** – средната цена за енергиен недостиг от предходен календарен месец определена от оператора, **лв./MWh**;
* Стойностите на коефициента на обезпечаване (**КН**) са: **0,06**;
* Базовото количество електрическа енергия (**ЕР**) за отделните групи търговски участници е: най-голямото месечно количество произведена електрическа енергия за последните **6** календарни месеца, предхождащи сключването на договора.

Минималната сума на гаранционното обезпечение за производител **k** е **20 000 лв**.

## Актуализация на размера на гаранционното обезпечение на производител на електрическа енергия

Операторът извършва актуализация на размера на гаранционното обезпечение на производител на електрическа енергия най-малко един път годишно.

Операторът има право да извърши актуализация на размера на гаранционното обезпечение и по-често, в случаите когато:

* има промяна в цената **ЦР**;
* прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение;
* размерът на гаранционното обезпечение, предоставено в полза на оператора, се променя с повече от **5 %**, на база данни от предходни месеци;
* други, обосновани от независимия преносен оператор случаи.

Размерът на актуализираното гаранционно обезпечение (**ДА**) се определя по формулата:



където:

* **ДАk** – е актуализираният размер на гаранционното обезпечение на участник **k, лв.**;
* **ННk** – най-голямата положителна разлика между общата сума на задълженията и общата сума на вземанията за съответния период от обобщените извлечения за сетълмент на участник **k** през последните **6** месеца, **лв.**;
* **КА** – коефициентът на обезпечаване при актуализиране на размера на гаранционното обезпечение на групата търговски участници;
* **ЕДk** – базовото количество електрическа енергия за определяне на актуализирания размер на гаранционното обезпечение на участник **k, MWh**;
* **ЦР** – средно-аритметична цена за недостиг за последните **6** календарни месеца, предхождащи актуализацията, **лв./MWh**;
* Стойностите на коефициента на обезпечаване (**КА**) е **0,06**;
* Базовото количество електрическа енергия (**ЕД**) е най-голямото месечно количество произведена електрическа енергия за последните **6** календарни месеца, предхождащи актуализацията.

Минималната сума на гаранционното обезпечение за производител **k** след актуализация е **20 000 лв**.

В случай че прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение на съответния производител, операторът има право да изпрати предизвестие за отстраняване от пазара. Операторът определя размера на допълнителното обезпечение (**ДAd**), което посочва в предизвестието, при отчитане на следните фактори:

* реализиран небаланс за текущия месец, до определен контролен ден, определен на база регистрирани графици и данни от средствата за търговско измерване на обект, присъединен към преносната електрическа мрежа;
* прогнозен небаланс за периода от определен контролен ден в рамките на календарния месец до деня на отстраняване, посочен в предизвестието;
* средна цена за енергиен недостиг от последните **6** календарни месеца.

Операторът изпраща предизвестие за отстраняване, в което е посочен размерът на допълнителното обезпечение (**ДAd**) и срок за предоставянето му до **12:00 ч.** на първия следващ работен ден.

За производители с един блок, които не могат да заместят аварирал блок в деня на доставка с друг блок, операторът има право да поиска минимално обезпечение, равняващо се на прогнозно задължение към оператора, за реализиран отрицателен небаланс за период от **48 часа**.

# МЕТОДИКА ЗА ИЗЧИСЛЯВАНЕ НА ОБЕЗПЕЧЕНИЯТА ПО ДОГОВОРИТЕ ЗА БАЛАНСИРАНЕ НА ПОТРЕБИТЕЛ ПРИ ПРОВЕЖДАНЕ НА 72 ЧАСОВИ ПРОБИ ПРИ ЕКСПЛОТАЦИОННИ УСЛОВИЯ

## Първоначална регистрация на пазара на балансираща енергия на потребител на електрическа енергия за периода на провеждане на 72 часови проби при експлоатационни условия

*ДНк = H \* КН \* ЕРк \* ЦР \* 1,5*

където

* **ДНk** – е първоначалният размер на гаранционното обезпечение на участник **k, лв.**;
* **Н** – период на провеждане на 72 часови проби, **h**;
* **КН** – коефициентът на обезпечаване при първоначалното гаранционно обезпечение за групата търговски участници;
* **ЕРk** – базовото количество електрическа енергия за определяне на първоначалния размер на гаранционното обезпечение на участник **k, MWh**;
* **ЦР** – средно-аритметична цена за енергиен недостиг от предходен календарен месец, **лв./MWh**;
* Стойностите на коефициента на обезпечаване (**КН**) са: **0,06** – при закупуване на електрическа енергия от търговец;
* Стойностите на коефициента на обезпечаване (**КН**) са: **1,00** – при закупуване на цялата електрическа енергия от балансиращ пазар.

Базовото количество електрическа енергия (**ЕР**) е най-голямото очаквано часово количество потребена електрическа енергия за периода на провеждане на 72 часови проби при експлоатационни условия.

Минималната сума на гаранционното обезпечение на потребител при провеждане на 72 часови проби при експлоатационни условия **k** е **10 000 лв**.

## Актуализация на размера на гаранционното обезпечение на потребител на електрическа енергия за периода на провеждане на 72 часови проби при експлоатационни условия

Операторът извършва актуализация на размера на гаранционното обезпечение на потребител на електрическа енергия при удължаване периода на провеждане на 72 часовите проби.

Операторът има право да извърши актуализация на размера на гаранционното обезпечение и по-често, в случаите когато:

* има промяна в цената **ЦР**;
* прогнозното задължение съгласно предварителен физически сетълмент в рамките на периода на пробите надвиши предоставеното гаранционно обезпечение;
* размерът на гаранционното обезпечение, предоставено в полза на оператора, се променя с повече от **5 %**, на база данни от предходни дни;
* други, обосновани от независимия преносен оператор случаи.

Размерът на актуализираното гаранционно обезпечение (**ДА**) се определя по формулата:

*ДНк = [ННк + (H \* КА \* ЕДк \* ЦР)]\*1,5*

където

* **ДАk** – е актуализираният размер на гаранционното обезпечение на участник **k, лв**.;
* **ННk** – най-голямата положителна разлика между общата сума на задълженията и общата сума на вземанията за съответния период от обобщените извлечения за сетълмент на участник **k** от началото на стартиране на 72 часовите проби, **лв.**;
* **Н** – период на провеждане на 72 часови проби, **h**;
* **КА** – коефициентът на обезпечаване при актуализиране на размера на гаранционното обезпечение;
* **ЕДk** – базовото количество електрическа енергия за определяне на актуализирания размер на гаранционното обезпечение на участник **k, MWh**;
* **ЦР** – средно-аритметична цена за недостиг за последните **6** календарни месеца, предхождащи актуализацията, или по-кратък период, според случая, **лв./MWh**;
* Стойностите на коефициента на обезпечаване (**КА**) е **0,06** – при закупуване на електрическа енергия от търговец;
* Стойностите на коефициента на обезпечаване (**КА**) е: **1,00** – при закупуване на цялата електрическа енергия от балансиращ пазар;
* Базовото количество електрическа енергия (**ЕД**) е най-голямото часово количество потребена електрическа енергия за периода на провеждане на 72 часови проби при експлоатационни условия, предхождащ актуализацията.

В случай че прогнозното задължение съгласно предварителен физически сетълмент в рамките на месеца надвиши предоставеното гаранционно обезпечение на съответния потребител, операторът определя размера на допълнителното обезпечение (**ДAd**) при отчитане на следните фактори:

* реализиран небаланс за текущия месец, до определен контролен ден, определен на база регистрирани графици и данни от средствата за търговско измерване на обект, присъединен към преносната електрическа мрежа;
* прогнозен небаланс за периода от определен контролен ден в рамките на календарния месец до деня на прекратяване на провеждане на 72 часови проби при експлоатационни условия, съгласно предизвестието;
* средна цена за енергиен недостиг от последните **6** календарни месеца.

Операторът изпраща предизвестие за прекратяване на провеждане на 72 часови проби при експлоатационни условия, в което е посочен размерът на допълнителното обезпечение (**ДAd**) и срок за предоставяне до **12:00 ч.** на първия следващ работен ден.

Минималната сума на гаранционното обезпечение след актуализация, на потребител при провеждане на 72 часови проби при експлоатационни условия **k** е **10 000 лв**.

При определяне на гаранционното обезпечение на производител при провеждане на 72 часови проби се прилагат горните условия, със следното изключение: Стойността на коефициента на обезпечаване (КН) е 0.06 при продажба на търговец. Не се изисква обезпечение при продажба на балансиращ пазар.